Tərəvəzin növü | Saxlanma rejim
Havanın temperaturu 00C | Nisbi nəmlik, % | Aylarla saxlama müddəti
Kartof | 0,5 dərəcə selsidən 2 dərəcə selsiyə qədər | 80-85 | 6-8
Çuğundur | 0 dərəcədən 1 dərəcə selsiyə qədər | 85-90 | 3-5
Yerkökü | 0 dərəcə selsidən 1 dərəcə selsiyə qədər | 85-90 | 4-6
Soğan, sarımsaq | 0,5 dərəcə selsidən 0 dərəcə selsiyə qədər | 70-75 | 6-8
Kələm | 0 dərəcə selsidən 1 dərəcə selsiyə qədər | 85-90 | 6-8
Balqabaq | 8 dərəcə selsidən 10 dərəcə selsiyə qədər | 70-75 | 2-6

1. Uzun müddət saxlanıla bilən tərəvəzlərdən kartof, soğan, kələm, yerkökü, çuğundur və sarımsaq aiddir. Bu qrupa aid olan meyvə-tərəvəz məhsullarını optimal şəraitdə orta hesabla 3 aydan 6-8 aya qədər saxlamaq olar (Cədvəl 5.1).
2. Orta müddətə saxlanılan tərəvəzlərdən pomidor, badımcan, qabaq, xiyar, qarpız və qovun (qovunun bəzi Orta Asiya sortları 6 aya qədər saxlanıla bilir) aiddir. Bu qrupa aid meyvə-tərəvəzi 1 aydan 2-3 aya qədər saxlamaq olar.
3. Qısa müddətə saxlanılan tərəvəzlərdən əsasən göyərti tərəvəzləri aiddir. Bu qrup meyvə və tərəvəzi 5 gündən 20 günə qədər saxlamaq olar.

Cədvəl 5.1. Bir sıra geniş yayılmış tərəvəzlərin
uzunmüddətli saxlama rejimləri
Şəkil 5.51. Tərəvəz saxlanılan anbar

Saxlanılma rejiminə anbarın temperaturu, nisbi rütubət, hava cərəyanı, işıq və mühitin qaz tərkibi aiddir.

Meyvə və tərəvəzlərin saxlanılması üçün temperatur 0 dərəcə selsi səviyyəsində olmalıdır. Lakin ayrı-ayrı meyvə və tərəvəzlər üçün temperatur dəyişməsi müsbət 4 dərəcə selsi ilə mənfi 2 dərəcə selsi arasında ola bilər. Anbarın nisbi rütubəti meyvə-tərəvəzin növündən və sortundan asılı olaraq 85-95 faiz arasında olmalıdır. Belə şəraitdə meyvə və tərəvəzin tərkibindəki suyun buxarlanması azalır.

Hava cərəyanı dedikdə anbarın havasının dəyişdirilməsi nəzərdə tutulur. Hava cərəyanı 2 üsulla yaradılır. Birinci üsulda ventilyasiya yaradılır və xaricdən anbara hava verilir. İkinci üsulda isə anbarın havası dövr etdirilir, bu zaman hava soyudulur, lakin onun qaz tərkibi çox az dəyişir. Anbarların çoxunda ventilyasiya sistemi qurulur və bununla temperatur, nəmlik və qaz tərkibi müəyyən səviyyədə saxlanılır (Şəkil 5.51, Şəkil 5.52).