Şirin portağal sıx, yaşıl yarpaqlarla örtülü 12 metrə qədər hündürlükdə kol tipli ağac bitkisidir. Açıq şəraitdə bir dəfə, aprel-may aylarında çiçəkləyir, havadan asılı olaraq isti şəraitdə ikinci dəfədə çiçəkləyir. Portağalın on minə qədər sortu məlumdur. Yalnız Qafqazın Qara dəniz sahili rayonlarında 200-dən artıq sortu yayılıb. Portağal sortları bir sıra xüsusiyyətlərinə görə müxtəlif olduğuna görə dörd qrupa ayrılır. Daha geniş yayılan sortları Pervenets, Vaşinqton, Luçşiy Suxumskiy, Hamlin, Neopolitan korolyoku və korolyok 100 sortlarıdır. Meyvəsi dekabr ayında yetişir.
Şəkil 1.56. Portağal sitrus meyvə bitkisi
1.6.4. Qreypfrut sitrus meyvə bitkisi

Meyvələrindən həm təzə halda, həm də emal edilmiş (şirə) şəkildə istifadə edilir. Meyvələrinin tərkibində 82,9-90 faiz su, 3,12-6,78 faiz şəkər, 1,42-3,14 faiz turşu və müxtəlif vitaminlər vardır (Şəkil 1.57).

Qreypfrut yabanı halda məlum deyil. Güman olunduğuna görə portağalın təbii hibrididir (portağaldan yaranıb). Ölkəmizdə hələlik geniş yayılmadığından və yeni bitki olduğundan yeni sortları yaradılmamışdır. Əsasən, xarici Marş sidlis (toxumsuz), Dunkan, Foster sortları becərilir. Noyabr-dekabr aylarında yetişir.

Şəkil 1.57. Qreypfrut sitrus meyvə bitkisi