5.2.1. Təbii tərəvəz konservləri

Təbii tərəvəz konservləri hazırlanarkən tərəvəz pörtlədilir, bankalara yığılır, üzərinə duz əlavə edilir, ağzı kip bağlanır və sterilizə edilir (Şəkil 5.57). Göy noxud, tərəvəz lobyası, sütül qarğıdalı, təbii yerkökü, təbii çuğundur, bütöv konservləşdirilmiş pomidor, təbii şirin bibər və s. bu kimi konservlər hazırladıqda 0,8-1,5 faiz miqdarında duz və su əlavə edilməklə 116-118 dərəcə selsi temperaturda sterilizasiya aparılır. 5.2.2. Qəlyanaltı tərəvəz konservlər Qəlyanaltı tərəvəz konservləri qida üçün hazır olub, heç bir kulinar əməliyyatından keçirilmədən istehlak edilir. 5 yarımqrupa bölünür: Qiymələnmiş tərəvəz konservlərinə içi doldurulmuş pomidor, qiymələnmiş bibər və badımcan konservləri, kələm dolması və s. aiddir; Dairəciklər şəklində doğranıb yağda qızardılmış badımcan və göy qabaq konservləri; Xırda-xırda tikələrə, dilimlərə və yastı formada doğranmış tərəvəz məhsullarından hazırlanmış konservlərə düyü və tərəvəzlə göy qabaq konservi, tomat sousunda bibər (leço), tərəvəz raqusu və s. aiddir; Badımcan, göy qabaq, patisson və ya göy pomidordan hazırlanan tərəvəz kürüsü (Şəkil 5.58). Tərkibində 9 faiz yağ, 1,2-1,6 faiz duz olur; Tərəvəz salatlarının tərkibində 1-2 faiz duz, 0,4-0,8 faiz sirkə turşusu və 5-7 faiz bitki yağı olur. | Şəkil 5.57. Pomidor tutması Şəkil 5.58. Badımcan kürüsü

5.2.3. Nahar tərəvəz konservlər

Nahar tərəvəz konservləri birinci və ikinci xörəklərin resepti əsasında hazırlanan borş, şi, şorba, rassolnik, raqu, kələm dolması, göbələklə kartof və s. konservlərdən ibarətdir. Nahar konservlərində 1,2-12 faiz yağ, 1,2-2,8 faiz duz olur. Nahar konservlərinin dadı, iyi və rəngi adi xörəklərə uyğun olmalıdır.